
Parlamentul  României

Camera  Deputaţilor

	Comisia pentru industrii şi servicii

Bucureşti: 29.04.2015

Nr. 4c-3/80/2015


	Comisia pentru transporturi şi infrastructură 
Bucureşti: 22.04.2015
Nr. 4c-26/45/2015



BIROUL PERMANENT 

AL

CAMEREI DEPUTAŢILOR


Vă înaintăm, alăturat, Raportul comun asupra propunerii legislative pentru modificarea art. 3. alin. (1) , lit. b) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România,  transmisă Comisiei pentru industrii şi servicii şi Comisiei pentru transporturi şi infrastructură, pentru examinare în fond, cu adresa P.l.x. 216/2015, înregistrată sub nr. 4c-3/80/2015. 


În conformitate cu prevederile art. 75, alineatul (1)  din Constituţia României, republicată, şi ale art. 92, alineatul (9), pct. 1 din Regulamentul Camerei Deputaţilor republicat, Camera Decizională pentru acest propunere legislativă este Camera Deputaţilor.

PREŞEDINTE,




 PREŞEDINTE,

   IULIAN IANCU


   
      MIHAI LUPU

R A P O R T   C O M U N

asupra propunerii legislative pentru modificarea art. 3. alin. (1) , lit. b) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii împreună cu Comisia pentru transporturi şi infrastructură au fost sesizate în fond cu propunerea legislativă pentru modificarea art. 3. alin. (1) , lit. b) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România,  transmisă cu adresa P.l.x. 216/2015, înregistrată sub nr. 4c-3/80/2015. 

Senatul, în şedinţa din data de 04 martie 2015, a respins propunerea legislativă.

Consiliul Legislativ, cu adresa nr. 1070/29.09.2014, a avizat favorabil propunerea legislativă.

Guvernul, prin adresa 532/07.04.2015, nu susţine propunerea legislativă.

Comisia juridică, de disciplină şi imunităţi, în sedinţa din data de 24.03.2015, a avizat favorabil propunerea legislativă.
Comisia pentru buget, finanţe şi bănci, în sedinţa din data de 21 aprilie 2015, a avizat negativ propunerea legislativă.

Comisia pentru transporturi şi infrastructură, în sedinţa din data de 21 aprilie 2015, a hotărât respingerea propunerii legislative.

Propunerea legislativă are ca obiect modifcarea art. 3 alin. (1) lit. b) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completările prin Legea nr. 424/2002, cu modificările şi completările ulterioare, în sensul exceptării de la plata tarifului de utilizare a vehiculelor folosite în transportul public local de persoane prin servicii regulate în limitele unei asociaţii de dezvoltare intercomunitară.
Propunerea legislativă are ca obiect modifcarea art. 3 alin. (1) lit. b) din Ordonanţa Guvernului nr. 15/2002 privind aplicarea tarifului de utilizare şi a tarifului de trecere pe reţeaua de drumuri naţionale din România, aprobată cu modificări şi completările prin Legea nr. 424/2002, cu modificările şi completările ulterioare, în sensul exceptării de la plata tarifului de utilizare a vehiculelor folosite în transportul public local de persoane prin servicii regulate în limitele unei asociaţii de dezvoltare intercomunitară.

În conformitate cu prevederile art. 61 din regulamentul Camerei Deputaţilor, republicat, Comisia pentru industrii şi servicii a examinat propunerea legislativă menţionată mai sus în şedinţa din 28 aprilie 2015.

La lucrările Comisie a participat, în calitate de invitat, domnul Titea Dragoş, Secretar de Stat din cadrul Ministerului Transporturilor.
La lucrările Comisiei pentru industrii şi servicii au fost prezenţi  17 deputaţi din totalul de 19 deputaţi.
În urma dezbaterilor, membrii comisiei au hotărât, cu unanimitate de voturi, să propună plenului Camerei Deputaţilor, respingerea propunerii legislative deoarece în legislaţia în vigoare excepţiile referitoare la plata tarifului de utilizare sunt acceptate strict la nivelul unei localităţi.

În raport de obiectul şi continutul său, propunerea legislativă face parte din categoria legilor ordinare.

În conformitate cu prevederile art. 75 alineatele (1) şi (3) din Constituţia României, republicată, camera decizională, pentru această propunere legislativă, este Camera Deputaţilor
PREŞEDINTE,




 PREŞEDINTE,

IULIAN IANCU




   LUPU MIHAI
SECRETAR, 





SECRETAR,
ŢÎMPĂU RADU BOGDAN 

          
      CONSTANTIN GALAN
Consilier parlamentar: Bivolaru Ioan



Expert parlamentar Tudor Monica Gabriela
Consilier parlamentar: Donea Cristina

